CELEX: C2007/315/31
Language: da
Date: 2007-12-22 00:00:00
Title: Sag C-355/06: Domstolens dom (Anden Afdeling) af 18. oktober 2007 — J.A. van der Steen mod Inspecteur van de Belastingdienst Utrecht-Gooi/kantoor Utrecht (anmodning om præjudiciel afgørelse fra Gerechtshof te Amsterdam, Nederlandene) (Sjette momsdirektiv — selvstændig økonomisk virksomhed — anpartsselskab — selskabets aktiviteter udført af en fysisk person, som også er eneste direktør, selskabsdeltager og medarbejder)

22.12.2007   
            
            
               DA
            
            
               Den Europæiske Unions Tidende
            
            
               C 315/19
            
         Domstolens dom (Anden Afdeling) af 18. oktober 2007 — J.A. van der Steen mod Inspecteur van de Belastingdienst Utrecht-Gooi/kantoor Utrecht (anmodning om præjudiciel afgørelse fra Gerechtshof te Amsterdam, Nederlandene)
   (Sag C-355/06) (1)
   
   (Sjette momsdirektiv - selvstændig økonomisk virksomhed - anpartsselskab - selskabets aktiviteter udført af en fysisk person, som også er eneste direktør, selskabsdeltager og medarbejder)
   (2007/C 315/31)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: J.A. van der Steen
   
      Sagsøgt: Inspecteur van de Belastingdienst Utrecht-Gooi/kantoor Utrecht
   Sagens genstand
   Anmodning om præjudiciel afgørelse — Gerechtshof te Amsterdam — fortolkning af artikel 4, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — begrebet selvstændig økonomisk virksomhed — fysisk person, hvis eneste virksomhed består i udførelsen af alt arbejde i forbindelse med virksomheden i et anpartsselskab, hvori han selv er eneste direktør, eneste anpartshaver og eneste medarbejder
   Konklusion
   Med henblik på anvendelsen af artikel 4, stk. 4, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er en fysisk person, som udfører alt arbejdet i et afgiftspligtigt selskabs navn og for dets regning i henhold til en ansættelseskontrakt, som binder denne person til selskabet, hvori personen i øvrigt er eneste selskabsdeltager, direktør og medarbejder, ikke selv afgiftspligtig i henhold til nævnte direktivs artikel 4, stk. 1.
   
      (1)  EUT C 294 af 2.12.2006.